Source: https://docplayer.cz/108095153-Zasady-volieb-do-akademickeho-senatu-fakulty-elektrotechniky-a-informatiky-stu-v-bratislave.html
Timestamp: 2019-09-19 23:56:31+00:00
Document Index: 8432665

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6', 'Čl. 7', 'Čl. 8', 'čl. 7', 'Čl. 9', 'Čl. 10', 'Čl. 1']

1 Zásady volieb do Akademického senátu Fakulty elektrotechniky a informatiky STU v Bratislave Akademický senát Fakulty elektrotechniky a informatiky STU v Bratislave (ďalej len AS FEI STU ) sa podľa 27 ods. 1 písm. a) Zákona č.131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len Zákon ) uzniesol na týchto Zásadách volieb do AS FEI STU (ďalej len Zásady volieb ). Čl. 1 Úvodné ustanovenia 1. Zásady volieb upravujú spôsob volieb do AS FEI STU v súlade so zákonom a Štatútom FEI STU v Bratislave. 2. AS FEI STU je samosprávny zastupiteľský orgán FEI STU, skladá sa z volených zástupcov akademickej obce FEI STU. AS FEI STU sa člení na zamestnaneckú časť (ďalej ZČ AS FEI STU) a na študentskú časť (ďalej ŠČ AS FEI STU). Členov zamestnaneckej časti AS FEI STU volia v priamych tajných voľbách členovia zamestnaneckej časti akademickej obce FEI STU, členov študentskej časti AS FEI STU volia v priamych tajných voľbách členovia študentskej časti akademickej obce FEI STU. Členom zamestnaneckej časti AS FEI STU môže byť len člen zamestnaneckej časti akademickej obce fakulty. Členom študentskej časti AS FEI STU môže byť len člen študentskej časti akademickej obce fakulty, ktorý zároveň nie je na FEI STU v pracovnom pomere na ustanovený týždenný pracovný čas. 3. AS FEI STU sa skladá z 18 členov zamestnaneckej časti AS FEI STU a z 9 členov študentskej časti AS FEI STU. 4. Zásady volieb obsahujú spoločné ustanovenia pre voľby do AS FEI STU. Volebný poriadok pre voľby do zamestnaneckej časti AS FEI STU a Volebný poriadok pre voľby do študentskej časti AS FEI STU navrhuje príslušná časť AS FEI STU samostatne. 5. Povinným miestom zverejnenia dokumentov k voľbám (Zásady volieb, vyhlásenie volieb, harmonogram volieb a pokyny na ich realizáciu, zoznam kandidátov, výsledky volieb) je príslušná časť web stránok AS FEI STU a násteniek AS FEI STU. Oznam o konaní volieb sa musí nachádzať na web stránke FEI STU bezodkladne od vyhlásenia volieb až do termínu ich konania (vrátane). Čl. 2 Vyhlásenie volieb 1. Voľby členov AS FEI STU vyhlasuje predseda AS FEI STU spolu s harmonogramom volieb a pokynmi na ich realizáciu. V prípade riadnych volieb sa vyhlásenie volieb musí uskutočniť najmenej dva mesiace pred uplynutím funkčného obdobia príslušnej časti AS FEI STU, v prípade doplňovacích volieb bezodkladne.
2 Čl. 3 Organizácia volieb 1. Pre potrebu volieb sa na FEI STU zriaďuje jediný volebný obvod pre študentskú časť, voľby členov zamestnaneckej časti prebiehajú na jednotlivých pracoviskách. 2. Voľby prebiehajú vo volebných obvodoch nezávisle. Všetci voliči, príslušní k určitému volebnému obvodu, volia z jednej listiny kandidátov tohto volebného obvodu. Čl. 4 Volebná komisia 1. Prípravu a priebeh volieb organizačne zabezpečujú volebné komisie; volebná komisia pre voľby do študentskej časti a volebné komisie jednotlivých pracovísk pre voľby do zamestnaneckej časti. 2. Každá volebná komisia má troch členov z akademickej obce FEI STU. 3. Členov volebnej komisie pre študentskú časť volí a odvoláva ŠČ AS FEI STU. Členov volebných komisií pracovísk volí a odvoláva akademická obec príslušného pracoviska. Člen volebnej komisie nesmie zároveň kandidovať za člena AS FEI STU. 4. Volebná komisia si zo svojho stredu volí predsedu. 5. Volebná komisia zabezpečuje prípravu volieb a riadi priebeh volieb. 6. Členov volebnej komisie menuje predseda AS FEI STU. 7. Predseda príslušnej volebnej komisie najskôr 3 a najneskôr 1 pracovný deň pred dňom konania volieb vyzdvihne z príslušného pracoviska dekanátu aktuálny zoznam členov danej časti akademickej obce fakulty. 8. Volebná komisia prijíma rozhodnutia väčšinou hlasov všetkých svojich členov. 9. Mandát volebnej komisie zaniká po vyhlásení výsledkov volieb Čl. 5 Listina kandidátov 1. Návrh kandidáta na člena AS FEI STU môžu podať členovia príslušnej časti akademickej obce FEI STU písomne predsedovi príslušnej volebnej komisie najneskôr 7 pracovných dní pred konaním volieb. Návrh na kandidáta musí obsahovať údaje o kandidátovi stanovené týmito Zásadami volieb a písomný súhlas kandidáta. V aktuálnych voľbách je možné pre vytvorenie tlačiva NÁVRH KANDIDÁTA NA ČLENA AS FEI STU použiť ako vzor Prílohu 1 tohto dokumentu. 2. Z doručených návrhov, ktoré spĺňajú požiadavky stanovené týmito Zásadami, volebná komisia zostaví listinu s menami kandidátov v abecednom poradí podľa priezviska, mena a titulov a zverejní ju najneskôr 5 pracovných dní pred konaním volieb. V aktuálnych voľbách je možné pre vytvorenie tlačiva LISTINA KANDIDÁTOV NA ČLENA AS FEI STU, použiť ako vzor Prílohu 2 tohto dokumentu. Za správnosť listiny kandidátov zodpovedá predseda príslušnej volebnej komisie.
3 Čl. 6 Priebeh volieb 1. Voľby prebiehajú pomocou hlasovacích lístkov, na ktorých sú jednotliví kandidáti uvedení v poradí ako na listine kandidátov s uvedením priezviska, mena a titulov. V aktuálnych voľbách je možné pre vytvorenie tlačiva HLASOVACÍ LÍSTOK, použiť ako vzor Prílohu 3 tohto dokumentu. 2. Hlasovací lístok sa považuje za platný, ak je na ňom predpísaným spôsobom označený najmenej jeden kandidát a najviac taký počet kandidátov na členov AS FEI STU, ktorý zodpovedá počtu volených mandátov pre príslušný volebný obvod. 3. Po skončení hlasovania volebná komisia: a) spočíta počet vydaných, odovzdaných, platných a neplatných hlasovacích lístkov, b) spočíta platné hlasy odovzdané jednotlivým kandidátom, c) zostaví poradie kandidátov podľa počtu získaných platných hlasov a v prípade rovnosti hlasov stanoví poradie týchto kandidátov losovaním, d) spracuje protokol o voľbách, obsahujúci menovite: označenie volebného obvodu, dátum a miesto konania volieb, spôsob platnej úpravy hlasovacieho lístka, počet oprávnených voličov, počet vydaných, odovzdaných, platných a neplatných hlasovacích lístkov, zoznam kandidátov v poradí podľa písm. b) s uvedením počtu získaných hlasov, mená a podpisy predsedu a členov obvodnej volebnej komisie. V aktuálnych voľbách je možné pre vytvorenie tlačiva Protokol z volieb členov a náhradníkov AS FEI STU NA FUNKČNÉ OBDOBIE xx.xx.xxxx - xx.xx.xxxx, použiť ako vzor Prílohu 4 tohto dokumentu. e) zverejnení výsledky volieb. 4. Výhrady k organizácii a priebehu volieb môže písomne vzniesť člen akademickej obce členom volebnej komisie a predsedníctvu AS FEI STU do vyhlásenia výsledkov volieb podľa harmonogramu volieb a pokynov na ich realizáciu. Čl. 7 Výsledky volieb 1. Protokol o priebehu volieb a výsledkoch hlasovania spolu s prezenčnou listinou odovzdá predseda volebnej komisie bezodkladne po ukončení hlasovania v príslušnom volebnom obvode predsedovi AS FEI STU (priamo alebo cez podateľňu). 2. Výsledky volieb do AS FEI STU vyhlási predseda AS FEI STU podľa harmonogramu volieb a pokynov na ich realizáciu a bezodkladne ich zverejní na povinných miestach (podľa článku 1 bod 5 týchto Zásad volieb). Po ich vyhlásení sú výsledky záväzné, platné a konanie volieb riadne ukončené. 3. Do AS FEI STU je z každého volebného obvodu zvolený príslušný počet kandidátov, ktorí získali v rámci daného volebného obvodu najväčší počet hlasov, najmenej však 15% hlasov z celkového počtu platných hlasovacích lístkov.
4 4. Voľby členov zamestnaneckej časti príslušného pracoviska sú právoplatné, ak sa ich zúčastní nadpolovičná väčšina voličov tohto pracoviska. 5. Voľby do ŠČ AS FEI STU sú právoplatné, ak sa ich zúčastní aspoň 10% voličov. 6. Kandidáti na členov ŠČ AS FEI STU, ktorí neboli zvolení, ale dosiahli aspoň 15% hlasov z celkového počtu platných hlasovacích lístkov, sa stávajú náhradníkmi do ŠČ AS FEI STU. Počet náhradníkov do ŠČ AS FEI STU pre aktuálne volebné obdobie definuje Volebný poriadok ŠČ AS FEI STU. Čl. 8 Doplňovacie voľby 1. Doplňovacie voľby vyhlasuje predseda AS FEI STU, ak nebol zvolený potrebný počet členov AS FEI STU, alebo ak v prípade uvoľnenia miesta v zmysle 26 ods. 6 Zákona nie je zvolený náhradník podľa čl. 7 ods. 5 týchto Zásad volieb. Predseda AS FEI STU o ich konaní informuje členov AS FEI STU. 2. Priebeh doplňovacích volieb sa riadi tými istými ustanoveniami ako riadne voľby. 3. Uvoľnené miesto v AS FEI STU sa obsadí novým členom zvoleným príslušnou časťou akademickej obce FEI STU. Funkčné obdobie nového člena alebo náhradníka trvá do konca funkčného obdobia člena, ktorému členstvo zaniklo. Čl. 9 Zánik členstva v AS FEI 1. Členstvo v AS FEI STU zaniká podľa 26 ods. 6 Zákona. Čl. 10 Záverečné ustanovenia 1. Zrušujú sa Zásady volieb do AS FEI STU schválené dňa Tieto Zásady volieb do AS FEI STU boli schválené a nadobudli účinnosť na zasadnutí AS FEI STU dňa
5 Volebný poriadok pre voľby do zamestnaneckej časti AS FEI STU Čl. 1 Všeobecné zásady volieb do zamestnaneckej časti 1. Uplatňuje sa zásada pre voľby do ZČ AS FEI STU, podľa ktorej členovia senátu sú delegovaní ústavmi a inštitútmi fakulty. 2. Kvóty na zastúpenie jednotlivých ústavov a inštitútov pre nasledujúce volebné obdobie spolu s harmonogramom volieb schvaľuje AS FEI STU na svojom riadnom zasadnutí. Kvóty na zastúpenie jednotlivých ústavov a inštitútov v AS FEI STU na obdobie od 1. novembra 2016 do 31. októbra 2020: pracovisko skratka počet senátorov Ústav automobilovej mechatroniky UAMT 2 Ústav elektroenergetiky a aplikovanej elektrotechniky UEAE 2 Ústav elektroniky a fotoniky UEF 2 Ústav elektrotechniky UE 2 Ústav informatiky a matematiky UIM 2 Ústav jadrového a fyzikálneho inžinierstva UJFI 2 Ústav robotiky a kybernetiky URK 2 Ústav multimediálnych informačných a 2 komunikačných technológií UMIKT Inštitút komunikácie a aplikovanej lingvistiky IKAL 1 Technologický inštitút športu TIŠ 1 Spolu 18 V Bratislave prof. Ing. František Uherek, PhD. predseda AS FEI STU